OpenLLM-France/wikimedia huggingface dataset:
# Paresiera

Paresiera (bere hiztunek Haliti-Paresi edo Paresi-Haliti deitua) Brasilen hitz egiten den Arawak hizkuntza bat da. Gutxi gora behera 2.000 paresi daude, eta horietatik 1.800 inguruk (populazioaren %90 inguru) hitz egiten du paresiera. Mato Grosso estatuan bizi dira paresi gehienak, eta zehatzago izanda bederatzi lurralde indigenatan: Rio Formoso, Utiariti, Estação Parecis, Estivadinho, Pareci, Juininha, Figueira, Ponte de Pedra eta Uirapuru.
Hizkuntza ez dago laster desagertzeko arriskuan. Eguneroko domeinu askotan erabiltzen da, baina ez da transmititzen belaunaldien artean, eta hiztun askok portugesa hartu dute hizkuntza nagusi gisa. Portugesa hezkuntzan eta osasungintzan erabiltzen da, eta brasildar kultura paresien artean hedatzen ari da, euren hizkuntza eta praktika kulturalak alboratuz.

## Erreferentziak

* ↑ (Ingelesez) «Paresi» Ethnologue 2019-11-19 (Noiz kontsultatua: 2020-05-07).
* ↑ (Ingelesez) Brandão, Ana Paula Barros. (2014-05). A reference grammar of Paresi-Haliti (Arawak). (Noiz kontsultatua: 2020-05-07).

## Kanpo estekak

* Datuak: Q3504312
# Pareto diagrama

Pareto diagrama kategoria zenbaitetan jasotako kopuruei dagokien zutabe diagrama, kopuru handienetik txikienera, eta balio horiei dagokien metatze-kurba edo banaketa-funtzioa batera irudikatzen dituen datu-diagrama da. Bereziki, kalitate arloan erabiltzen da, kausa desberdinek eragindako akats kopurua irudikatu eta horretan oinarrituta, akats kopuru handienak eragiten dituzten kausak hautemateko, Paretoren printzipioari jarraiki, zeinaren arabera kategoria edo kausa kopuru txiki batek akats kopuru totalaren zati handi bat eragin beharko lukeen. Joseph Juran kalitate adituak aplikatu zuen bereziki, arazoen %80ak kausa guztietatik %20ek sortzen dutela" edo "garrantzi handiko gutxi eta hutsal asko" adieraziz, bere kalitaterako zazpi funtsezko tresnen baitan.

## Kanpo estekak

* Datuak: Q128536
* Multimedia: Pareto charts / Q128536
# Paretoren efizientzia

Ekonomian, egoera ekonomiko batean Paretoren efizientzia edo Paretoren hobezina lortu dela esaten da, pertsona batek ezin duenean irabazi edo baliagarritasun handiagoa eskuratu (edo galera txikiagoa jasan), beste pertsona baten irabazia murriztu gabe (galeren kasuan, galera handitu gabe). Irabazi edo galeren esleipen batean, beste pertsona baten interesak kaltetu gabe gutxienez pertsona baten egoera hobetzen denean, esleipenean Paretoren hobekuntza bat izan dela esaten da.
Adibidez, aita batek gehienez 100 euroko gastua egin nahi du A eta B izeneko bere bi seme-alabentzako oparietan. Arentzat 40 euroko opari bat erosten badu, eta 30 euroko opari bat Brentzat, egoera horretan A eta Brentzat Paretoren hobekuntza bat gerta daiteke, Ak zein Bk (baita Ak eta Bk batera ere) opari gehiago jaso ditzaketelako oraindik, aitak bere aurrekontua agortu gabe duelako (40+30<100). Berriz, erositako opariak 40 eta 60 eurokoak badira hurrenez hurren, Paretoren hobekuntza ezin da gertatu eta Paretoren efizientzia lortu edo Paretoren hobezin batera heldu dela esaten da.

## Kanpo estekak

* Datuak: Q36829
* Multimedia: Pareto efficiency / Q36829
# Parestesia

Medikuntzan, parestesia bereziki larruazaleko sentsazio anormalen multzoari ematen zaion sintomaren izena da, bereziki inurridura eta sumina.

## Erreferentziak

* ↑ (Gaztelaniaz) «Parestesia» Diccionario médico-biológico, histórico y etimológico (Universidad de Salamanca).

## Kanpo estekak

* Datuak: Q769220
# Paretoren printzipioa

Paretoren printzipioa ekonomia eta beste arloetan behatutako lege enpirikoa da, kausa eta faktore guztietatik %20ek ondorio eta emaitza guztien %80a ekartzen dutela ezartzen duena. Vilfredo Pareto ekonomialariak planteatu zuen XX. mendean, Italiako lur sailen %80ak lur jabeen %20aren eskuetan zegoela behatu zuenean. Ohartarazi behar da lege enpirikoa gutxi gorabeherakoa dela, 80+20=100 berdintza halabeharrez azaltzen dela eta praktikan bi balioen batura 100tik gorakoak nahiz beherakoak izan daitezkeela.
Lege hau beste esparru askotan erabiltzen da egun, ekonomian, kudeaketan zein bezeroen bilaketan.

## Erreferentziak

* ↑ Newman, M. E. J.. (2005-09-01). «Power laws, Pareto distributions and Zipf's law» Contemporary Physics 46 (5): 323–351. doi:10.1080/00107510500052444. ISSN 0010-7514. (Noiz kontsultatua: 2020-12-13).
* ↑ (Ingelesez) Marshall, Perry. (2013-10-09). «The 80/20 Rule of Sales: How to Find Your Best Customers» Entrepreneur (Noiz kontsultatua: 2020-12-13).

## Kanpo estekak

* Pareto printzipioa, Gizapedian.
# Paul-Alain Léger

Paul-Alain Léger (Azemmour, Maroko, 1920 – Paris, 1999ko abenduaren 31) frantses armadako ofizial paraxutista izan zen. Bigarren Mundu Gerran, Indotxinan eta Aljeria konbatitu zuen. Kontrainsurjentzia gerran berezitu zen. Aljerko guduan parte hartu zuen, 1958ko maiatzeko krisialdian, bleuite delakoan eta Si Salah aferan, besteak beste.
# Paul-Henri Spaak

Paul-Henri Spaak (Schaerbeek, Belgika, 1899ko urtarrilaren 25a - Brusela, Belgika, 1972ko uztailaren 31) belgikar politikaria izan zen. Belgikako Alderdi Sozialistako buruetako bat izan zen.

## Biografia

1935ean, Garraioetako ministro izan zen, eta 1936-1938 urteetan Kanpo Arazoetakoa. 1938ko maiatzetik 1939ko otsaila arte, gobernuburu izan zen, eta 1939ko irailean, Kanpo Arazoetako ministro izendatu zuten berriro; kargu horretan iraun zuen Bigarren Mundu Gerran (1940-1944), gobernua Londresen erbesteraturik egon zenean.
Gerra ostean, lehen ministro izendatu zuten birritan (1946 eta 1947-1949). Nazio Batuen Erakundeko lehen Biltzarreko lehendakaria izan zen; Alderdi Sozialista jarrera erreformistetara eraman zuen, eta bere ahaleginei esker, Belgika NATOn sartu zen. 1950ean, OECEko eta Europako Kontseiluko lehendakari hautatu zuten. 1954-1957 urte-bitartean, berriro Kanpo Arazoetako ministro izan zen, eta NATOko idazkari nagusia (1957-1961). 1962-1966an berriz ere Kanpo Arazoetako ministro izan ondoren, politikatik erretiratu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155691
* Multimedia: Paul-Henri Spaak / Q155691
# Paul-Marie Duval

Paul-Marie Duval (Paris, 1912ko abuztuaren 6a - Versailles, 1997ko urtarrilaren 14a) frantses arkeologoa izan zen. Galiako historian eta arkeologian aditua izan zen.
Hainbat liburu argitaratu zituen Galiari buruz: La Vie quotidienne en Gaule pendant la paix romaine (1952, Eguneroko bizitza Galian erromatarren bake-garaian); Les Dieux de la Gaule (1957, Galiako Jainkoak); Paris antique des origines au milieu du III$^e$ siècle (1961, Antzinako Paris, III. mendeko sorrera); Monnaies gauloises et mythes celtiques (1987, Galiako txanponak eta mito zeltak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3370354
# Paul-Albert Besnard

Paul-Albert Besnard (Paris, 1849ko ekainaren 2a - ibidem, 1934ko abenduaren 4a) frantziar margolaria izan zen.
Arte Ederretako Akademian ikasi zuen eta Alexandre Cabanelen eragina jaso zuen. 1879an Charlotte Dubray eskultorearekin ezkondu zen eta lau seme-alaba izan zituzten, horietako hiru artistak. 1880 inguruan, estilo akademiko batetik inpresionistengandik hurbilen zegoen kolorearen eta argiaren ikasketa batera aldatu zen. Sorbonako horma-pinturak bezalako tamaina handiko lanak egin zituen, eta akuarela, olio, pastel eta akuaforte teknikak menperatu zituen.

## Iruditegia

* Madame Roger Jourdain (Henriette Jourdain) erretratua, 1886
* Morphinomanes, 1887
* Kharitonenko ahizpen erretratua, 1903
* Femme pensive dans un sofa
* Portrait de la comtesse Pillet-Will, 1900-1905

## Kanpo estekak

* Datuak: Q424348
* Multimedia: Paul-Albert Besnard / Q424348
# Paul-Thérèse-David d'Astros

Paul-Thérèse-David d'Astros (Tourves, 1772ko urriaren 15a - Tolosa, 1851ko irailaren 29a) Frantziako kardinala izan zen, Baionako apezpikua izandakoa.

## Biografia

1797an Bordelen ordenatu zen apaiz. 1801eko Konkordatuaren negoziaketan parte hartu zuen. Orduan Parisko artzapezpikua zen Jean-Baptiste de Belloy kardinalaren bikarioa zen.
Pio VII.ak argitaratutako 1809ko buldaren, Napoleon eskumikatu zuena, bultzatzailea izateko salatua, Vincennesen atxilotu zuten 1814an.
Borboi leinua itzuli zenean, 1820an Baionako apezpiku izendatu zuten. 1830ean Tolosako artzapezpiku bihurtu zen.
1850ean Napoleon III.ak eskatuta, Pio IX.ak kardinal ordenatu zuen.

## Lanak

Apologista izan zen, bere liburu nagusia "La vérité catholique démontrée; ou, Lettre aux Protestants d'Orthez" (Tolosa, 1833) izanik.
Frédéric de La Mennaisen pentsaeraren aurka idatzi zuten lehendabiziko teologo bat izan zen, hori zela eta "Censure de divers écrits de La Mennais et de ses disciples per plusieurs évêques de France, et Lettres des mêmes évêques au souverain pontife, Grégoire XVI" (Tolosa, 1835) idatzi zuen.

## Kanpo loturak

* (Ingelesez) catholic-hierarchy.org
* Datuak: Q2517888
* Multimedia: Paul-Thérèse-David d'Astros / Q2517888
# Paul-Albert Février

Paul-Albert Février (Cannes, 1931ko urtarrilaren 26a - 1991ko apirilaren 10a) frantses historialaria izan zen.
Proventzako Unibertsitatea sortu zuen, eta bertan, erromatarren historiako irakasle izan zen. Kultura Ministerioan Arte Aberastasunaren Inbentarioaren buru izan zen. Historiaz gainera, monumentuak eta topografia ikasi zuen. Soldadutza Aljerian egin zuen, eta horrek hango historia, erromanizazioa, islamismoa eta kristautzea aztertzera eraman zuen. Liburu bat idatzi zuen horri buruz: Approches du Maghreb romain (Magreb erromatarra; hurbilpena).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2568062
# Paul-Gilbert Langevin

Paul-Gilbert Langevin (Boulogne-Billancourt, Frantzia, 1933ko uztailaren 5a - Paris, Frantzia, 1986ko uztailaren 4a) frantziar musikologoa izan zen. XIX. mendeko musika klasikoaren inguruko liburuak idazten espezializatu zen.
Fisika ikasketak egin zituen arren, musikarekiko zaletasun handiagoa sortu zuen, batez ere Roberto Benzi zuzendaria ezagutu zuenean, eta Anton Brucknerren sinfoniak entzun ondoren.

## Erreferentziak

* ↑ http://www.ajpn.org/personne-Paul-Gilbert-8255.html (Frantsesez)

## Kanpo estekak

* Datuak: Q15407411
# Paul-Marie Lapointe

Paul-Marie Lapointe (Saint-Félicien, Québec, 1929ko irailaren 22a - Montreal, 2011ko abuztuaren 16a) kanadar olerkari eta kazetaria izan zen.
Egunkari eta irratietan kazetari-lanak egiteaz gainera, Le Nouveau Journal sortu zuen 1961ean, Jean-Louis Gagnonekin batera. Harreman estuak izan zituen hainbat automatistarekin, Gauvreaurekin bereziki, Refus global (Ezezko biribila) manifestua idatzi zuen taldekoa ez bazen ere. Hasierako olerkiek automatista haien eragina izan zuten. Lapointeren olerki-liburu nagusiak hauek dira: La Vierge incendié (1948, Sutan erretako birjina); Choix de poèmes (1960, Olerki-sorta); Pour les âmes (1964, Arimentzat); Tableaux de l´amoureuse suivi de Une unique; Art égyptien; Voyage; Huit autres poèmes (1974, Maiteminduaren koadroak eta jarraian Bat bakarra; Arte egiptoarra; Bidaia; Beste zortzi olerki); Bouche rouge (1976, Aho gorria); eta Tombeau de René Crevel (1979, René Crevelen hilobia), berarengan eragin handia izan zuten surrealista frantsesen omenez idatzia. Hainbat sari irabazi zituen, eta eragin handia izan zuen 70eko hamarkadako olerkariengan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3370352
# Paul-Philipp Kaufmann

Paul-Philipp Kaufmann (1996ko ekainaren 21a) alemaniar belar-hockey jokalaria da eta erdilari gisa jokatzen du Hoofdklasse Den Bosch taldean eta Alemaniako talde nazionalean.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Gizonezkoa |
| Europako Txapelketak ||||
| Urtea | Lekua | Domina | Proba |
| 2021 | Amstelveen | 02 ! | Gizonezkoa |

## Erreferentziak

* ↑ Paul-Philipp Kaufmann. Olympics.
# Paul-Émile Janson

Paul-Émile Janson (Brusela, 1872ko maiatzaren 30a - Buchenwald, 1944ko martxoaren 3a) belgikar politikaria izan zen. Belgikako lehen ministroa izan zen 1937tik 1938ra.
Bruselako Unibertsitate Librean ikasi zuen, eta han ere irakasle izan zen, eta abokatu gisa lan egin zuen.
Alderdi Liberaleko kide izan zen eta 1912an aukeratu zuten lehen aldiz parlamentuko kide. Gerra-ministro, justizia-ministro eta karterarik gabeko ministro izan zen. Belgikako lehen ministro izan zen 1937ko azarotik 1938ko maiatzera arte. Geroago, Kanpo Arazoetako ministro izan zen Hubert Pierlot lehen ministroaren gobernuan.
Frantzian atxilotu zuten alemaniarrek 1943an, eta Buchenwald kontzentrazio-esparrura eraman zuten. Han hil zen 1944an. Paul-Henri Spaaken osaba izan zen.

## Kanpo estekak

* Datuak: Q665955
* Multimedia: Paul-Emile Janson / Q665955
# Piarres Larzabal ikastetxea

Piarres Larzabal ikastetxea edo Piarres Larzabal kolegioa Lapurdiko Ziburu eta Zokoa herrien artean dagoen ikastola bat da, kolegio mailako ikasketak eskaini eta, besteak beste, Hendaia eta Donibane Lohizune inguruko ikasleak biltzen dituena.

## Historia

1999-2000 ikasturtean zabaldu zituen bere ateak eta horrela Ipar Euskal Herriko bigarren mailako bigarren kolegioa izan zen, Kanboko Xalbador kolegioaren ondoren.
2006z geroztik, Untsin bazterrean kokatua da eta Ziburuko itsas lizeoaren ondoan da. Piarres Larzabal kolegioa euskal kulturan murgildua da. 2006ko urriaren 7an estreinatu zen kolegio berria.

## Helburuak

40 urtez hasitako euskararen irakaskuntza hedatzearen abentura jarraitzen du. Piarres Larzabal kolegioa Seaska erakundearen partaidea da. Seaskako filosofian eta hezkuntza proiektuan oinarritzen da. Lehen mailetan erakusten denaren jarraipena bideratzen du.
Proiektua esperientzien bitartez egokitzen da, baina erronka batzuk gelditzen dira, hala nola: "gure gazteak euskaraz bizi daitezen beti lortzekoa da".
Kolegioko hezkuntza-proiektuaren arabera ahalegintzen da ikasle bakoitzak,
* Egunerokoan bere hoberena eskain dezan
* Errespetua gara dezan, bai berekiko eta besteekiko
* Ikastegiko bizian parte har dezan, herritar gisa lehen urratsak pausatuz.

## Irakaskuntza

Ikastegiak finkatu dituen helburu nagusiak gauzatzeko pedagogia eta hezkuntza ekintzailean sustraitzen da, harreman hertsiak gurasoekin elikatzen ditu eta pedagogia proiektu berezi anitz uztartzen ditu.

## Erreferentziak

* ↑ Euskaldunon Egunkaria. «Piarres Larzabal kolegioaz 10 albiste Euskaldunon Egunkariaren hemerotekan (1990-2003)» Berria (berria.eus) (Noiz kontsultatua: 2021-11-21).
* ↑ Guimon, Irati. (2017-07-24). «Piarres Larzabal kolegioa forman» Kazeta.eus (Noiz kontsultatua: 2021-11-21).
* ↑ Piarres Larzabal Kolegioa - Ikastegiko proiektua. (Noiz kontsultatua: 2018-01-19).
* ↑ Utilisateur, Super. Piarres Larzabal Kolegioa - Ikastegiko proiektua. (Noiz kontsultatua: 2018-01-19).

## Ikus, gainera

* Bernat Etxepare Lizeoa - Baiona
* Xalbador kolegioa - Kanbo
* Manex Erdozaintzi kolegioa - Larzabale
* Estitxu Robles kolegioa - Baiona

## Kanpo estekak

* www.larzabalkolegioa.net webgune ofiziala
* Datuak: Q12265929
# Piarres Peralta eta Ezpeletakoa

Piarres Peralta eta Ezpeletakoa edo Piarres Peraltakoa "Gaztea" (1421-1492) nafar noble eta militarra izan zen, Gerra Zibilean Nafarroako kondestable eta agaramontarren buruzagia. Leringo kondea, Martzillako baroia eta Azkoien, Funes, Cárcar, Andosilla, Faltzes, Undiano, Azagra eta Caparrosoko jauna izan zen.

## Biografia

Aita Piarres Martinez de Peralta Ruiz de Azagra (edo Piarres Peraltakoa "Zaharra") eta ama Joana Ezpeleta Garro izan zituen.
Bitan ezkondu zen:
* lehendabizikoz, oraindik adingabekoa zela, 1440ko abenduaren 27an Erriberriko Nafarroako Erregeen Jauregian Antonio Brabantekoaren sasikoa zen Anarekin. Biek hiru seme-alaba izen zituzten: Piarres oinordekoa, Joana (Agostako kondea zen Troilo Carrillo ezkondu zuena) eta Elisabet (Ablitasko jauna zen Joan Enrikez Lakarra ezkondu zuena).
* bigarrenez, Elisabet Foix eta Albretekoarekin. Alaba bakarra izan zuten: Ana Peralta eta Foixkoa, Nafarroako infante zen Jakue Foixkoa bere lehengusua ezkondu zuena (hau Gaston IV.a Foixkoa eta Leonor I.a Nafarroakoaren semea zen).
Errege-erregina Katolikoekin eta Aragoiko koroarekin harreman estuak izan zituen eta Toledoko artzapezpikua zen Alfonso Carrillo de Acuñarekin batera erregeen ezkontza antolatu zuen. Horri esker, Fernando II.a Aragoikoak 1513an Alonso Carrillo Peraltakoa bere iloba Faltzesko markes izendatu zuen eta bere leinua bost mendez Martzillako gaztelutik gobernatu zuen.
1468ko azaroaren 23an, Nikolas Etxabarri Iruñeko apezpikuaren hilketan parte hartu zuen, Tafallan egindako Nafarroako Gorteetan. Ez zuen barkamena lortu, 1471n Aita Santuak amnistia eman zuen arte.

## Erreferentziak

* ↑ Yanguas y Miranda, José. (1840). Diccionario de antigüedades del Reino de Navarra. I Iruñea: Imprenta de Javier Goyeneche.
* ↑ Alvar, Alfredo. (2004). Isabel la Católica, una reina vencedora, una mujer derrotada. Madril: Temas de Hoy.
* ↑ Sagasti Lacalle, María José; Sagasti Lacalle, Blanca. El Linaje de los Peralta en los siglos XV y XVI, Blasones de la pinceladura del Castillo de Marcilla. .
* ↑ Egaña, Iñaki. (2009). Mil nuevas noticias insólitas del país de los vascos. Txalaparta, 59 or. ISBN 9788481365436..
* Datuak: Q940707
# Piasca

Piasca, Espainiako Kantabria autonomia erkidegoko Cabezón de Liébana udalerrian dagoen herri bat da. 2008ko erroldaren arabera 75 biztanle zituen.
* Datuak: Q6074829
* Multimedia: Piasca / Q6074829
# Piasco

Piasco Italiako udalerri bat da. Cuneoko probintzian kokatuta dago, Piemonte eskualdean. 2.713 biztanle ditu, 10,62 kilometro koadroko azaleran banatuta.

## Mugakideak

Piascok honako udalerri hauekin egiten du muga:
Costigliole Saluzzo Rossana Venasca Verzuolo Pagno

## Kanpo estekak

* Datuak: Q20347
* Multimedia: Piasco / Q20347
# Piaseczno udalerria

Piaseczno Poloniako Mazoviako voivoderriko landa-hiri udalerri bat da, Piaseczno barrutian kokatuta. 128,26 km²ko azalera du eta 2017ko datuen arabera 81207 biztanle zituen.

## Kanpo estekak

* Udalaren webgunea
* Datuak: Q2460090
* Multimedia: Gmina Piaseczno / Q2460090
ieaMazoviako voivoderriko udalerriak :
# Piasa udalerria, Jersey konderria

Piasa udalerria Ameriketako Estatu Batuetako Illinois estatuko udalerri bat da, Jersey konderrian. Azken zentsuaren arabera 3.152 biztanle zituen, 36.1 milia karratu (93 km$^2$) eremuan.

## Ekonomia

2020ko zentsuaren arabera, Piasa udalerrian 1133 etxebizitza zeuden. Per capita diru-sarrerak 32.115 estatubatuar dolar ziren.

## Kanpo estekak

* Datuak: Q7190243
# Piccadilly Circus

Piccadilly Circus Erresuma Batuko Londres hiriburuko West End barrutian dagoen kalegurutze eta plaza bat da, Westminsterreko auzunean.

## Deskribapena

1819an eraiki zen, Regent Street kalea garaiko erosketa kale nagusia zen Piccadilly ("circus" hitza "kalegurutze batean irekitako gune zirkular ireki" bati deritzo) kalearen lotzeko asmoz, gaur egun Shaftesbury Avenue kalean antzerkiekin lotzen da, bai eta the Haymarket, Coventry Street (Leicester Squareko norantzan) eta Glasshouse Street kaleekin ere. Erosketa eta denborapasa guneekin duen hurbiltasunak, West Enden bihotzean izanik duen erdiguneko kokapenak, bai eta trafiko bidegurutze nagusiena izateak, bere kabuz topagune eta erakarpen turistiko bilakatu du.
Neoiz eginiriko bideo pantaila eta iragarki hesiengatik nabarmentzen da, bere iparraldeko bazter batean dagoen eraikin batean muntatuta daudenak. Nabarmentzekoak dira ere Anthony Ashley Cooperren omenez altxatutako iturria eta Erosen estatua (zehazki Karitate Kristauaren Aingerua). Eraikin esanguratsu ugariz inguratuta dago, horien artean London Pavilion eta Criterion Theatre. Enparantzaren azpikaldean Londresko metroaren geltokia den Piccadilly Circus tube station dago.

## Kokapena eta monumentuak

Piccadilly Circus hiriko turistentzako atrakzio garrantzitsuenez inguraturik dago, Shaftesbury Memoriala, Criterion Theatre, London Pavilion eta hainbat txikizkari dendaz adibidez. Gainera, Soho auzoan gaueko klubak, jatetxeak eta tabernak topa daitezke.

## Zeinu argiztatuak

Piccadilly Circus 1990tik egon da zeinu argiztatuz inguraturik baina orain, eraikin batek baino ez dauzka (Iparraldeko kantoikoak, Shaftesbury Avenue eta Glasshouse Street bitartekoak). Antzinako bonbilla goriak neonezko argiengatik ordezkatu ziren.
2014tik, toki honek sei publizitate pantaila dauzka.
* Coca-Colak 1954tik dauka bere zeinua.
* Hyundai Motors da seiretako berriena, 2011ko irailaren 29an jarri zena.
* TDKen iragarpena Schweppesek erabiltzen zuen tokian ezarri zen 1990ean.
* McDonald'sek 1987an eman zion hasiera bere errotuluari eta 2001ean neon argietatik LED argietara aldatu zen. Amaitzeko, zeinu handiago eta distiratsuago bat jarri zuen 2008an.
* Samsungek 1994tik dauka bere zeinua.

## Iruditegia

* Kokapen mapa.
* Piccadilly Circus enparantza Regent Street kaletik ikusita.
* Neoizko iragarkiak gauez.
* Iturria.

## Informazio praktikoa

* Metro geltokia: Piccadilly Circus

## Kanpo estekak

* Datuak: Q215255
* Multimedia: Piccadilly Circus / Q215255
# Picayune (Mississippi)

Picayune Mississippiko hiri bat da. Pearl River konderrian kokatua dago. 2010ean 10.878 biztanle zituen, 33,6 kilometro koadrotan banatuta.

## Ikus, gainera

* Pearl River konderria

## Kanpo estekak

* Datuak: Q892694
* Multimedia: Picayune, Mississippi / Q892694
# Piccolo corpo

Piccolo corpo (euskaraz, Gorputz txikia) 2021eko Laura Samanik zuzendutako film italiarra da, osoki friulieraz eta venezieraz grabatua. Gidoia idatzi zuen Samanik berak, Marco Borromei eta Elisa Dondirekin bartera. Aktore nagusiak dira Celeste Cescutti eta Ondina Quadri.
2021eko Cannesko zinemaldian aurkeztu zen Kritikaren Nazioarteko Asteko lehiaketan eta Turingo 39. zinemaldian lehiaketaz kanpo.
Filma Friuli Venezia Giulian eta Veneton filmatu zen, zehazki protagonistaren bidea Caorle eta Bibioneko aintziratik Carnia eta Trevisoko mendietara doa.

## Argumentua

Oharra: Atal honek istorio osoa edo amaiera argitzen du.
Italia 1900. urtean. Agata gaztearen haurra hilda jaio da, eta, beraz, Linbora kondenatua izan da. Agatak mendietan leku bat dagoela jakiten du, non kondairak dioenez, haurtxoa oraindik bataiatua izan daitekeen. Helburu horrekin, bidaia bat hasiko du alabaren gorputz txikia kutxa batean ezkutatuta duela. Bidaia horretan Lince ezagutuko du, laguntzeko prest dagoen pertsonaia misteriotsua eta abentura batean murgilduko dira, ezinezkoa dirudien mirari baten bila.

## Erreferentziak

* ↑ (Ingelesez) «SMALL BODY / PICCOLO CORPO» europeanfilmawards.eu (Noiz kontsultatua: 2023-06-14).
* ↑ Encodings, via Euskal. «Piccolo Corpo» AZpiTituluak.eus (Noiz kontsultatua: 2023-06-14).

## Kanpo estekak

* Datuak: Q110854681
# Picciano

Picciano Italiako udalerri bat da. Pescarako probintzian kokatuta dago, Abruzzo eskualdean. 1.277 biztanle ditu, 7,56 kilometro koadroko azaleran banatuta.

## Mugakideak

Piccianok honako udalerri hauekin egiten du muga:
Elice Loreto Aprutino Città Sant'Angelo Collecorvino Penne

## Kanpo estekak

* Datuak: Q51382
* Multimedia: Picciano / Q51382
# Piccoliita

Piccoliita mineral bat da.

## Ezaugarriak

Piccoliita elementu kimiko mineralaren formula kimikoa hau da: ${\ce {NaCaMn3+2(AsO4)2O(OH)}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Piccoliite: Mineral information, data and localities.» www.mindat.org (Noiz kontsultatua: 12-05-2019).
# Piccadilly

Piccadilly, Erresuma Batuko Londres hiriburuan dagoen kale bat da, Westminster Hiria barrutian.
Hyde Park Corner eta Piccadilly Circus artean hedatzen da.

## Erreferentziak

* Zerrenda:Londresko auzoak
* Datuak: Q1124023
* Multimedia: Piccadilly / Q1124023